ኣሜሪካ ሰሜን ኮርያ ኑክሌራዊ ኣጽዋራታ ዳግማይ ክተሰርሖም ብዘይትኽእለሉን ማሕበረ-ሰብ ዓለም ከጻርዮ ብዝኽእል መንገድን ገይራ ከተዕንዎም ትደሊ። ኣሜሪካ `ፍጹም ዝኾነ፣ ንድሕሪት ዘይምለስን ክጻረ ዝኽእል ምጥፋእ ኑክሌራዊ ኣጽዋር` ጥራይ`ያ ትቕበል፡ በምሳያኡ ግን ኣሜሪካ ንሰሜን ኮርያ `ብዓይነቱ ፍሉይ ዝኾነ` ናይ ጸጥታ ውሕስነት ክትህባ`ያ ኢሉ ሚኒስተር ጉዳያት ወጻኢ ኣሜሪካ ማይክ ፖምፐዮ። ወግዓዊ ምዝዛም ውግእ ኮርያ`ውን ክዝተየሉ ይኽእል`ዩ። እቲ ናይ 1950-53 ውግእ ኮርያ ብውዕል ዘይኮነ ብስምምዕ ቶኽሲ`ዩ ደው ኢሉ። ፕረሲደንት ትራምፕ ናይ ሰላም ውዕል ምፍራም `እቲ ዝቐለለ ክፋል` ክኸውን ይኽእል`ዩ ኢሉ። ብኸመይ ኣብዚ በጺሕና?
